२०२१ स्वेज नहर अवरोध
सन् २०२१ मार्चमा, विश्वकै महत्त्वपूर्ण व्यापारिक मार्गहरू मध्ये एक स्वेज नहर गोल्डन-क्लास कन्टेनर जहाज इभरगिभनको दुर्घटनात्मक ग्राउन्डिङ पछि ६ दिनको लागि रोकिएको थियो। कम्पनीले बताएअनुसार  २३ मार्चमा हुरी-बतासको कारणले जहाजल जलमार्गबाट बाहिर गएको थियो। इजिप्टियाली अधिकारीहरूले पछि यो बाहेक  "त्यहाँ प्राविधिक वा मानवीय त्रुटि पनि भएको हुन सक्छ" भनेका थिए। जहाज नहरको किनारमा फस्यो , नहर अवरुद्ध  भयो र अन्य जहाजहरू यताउता जानबाट रोकिए।   यो अवरोध नहरको दक्षिण  खण्डतिर थियो जसमा दुईवटा च्यानलहरू छन्, त्यसैले अन्य जहाजहरूका लागि इभर गिभन बाइपास गर्न अर्को कुनै बाटो थिएन । 

यो अवरोधले जहाजी ढुवानीमा अर्थपूर्ण असर पुर्यायो,  २८ मार्चमा नहर पार गर्नको लागि कम्तिमा ३६९ जहाजहरू नहरबाट जानका लागि पालो कुरिरहेका थिए ।   २९ मार्चमा जहाजलाई आंशिक रूपमा पुनः तैरिएको थियो र "८०% सहि दिशामा पुनर्स्थापना गरिएको थियो    जहाज अन्ततः त्यस अपरान्ह १५:०५ स्थानीय समय  मा स्वतन्त्र गरिएको थियो,  र प्राविधिक निरीक्षणका लागि ग्रेट बिटर तालमा तर्फ, किनारमा सारियो।     एभरग्रिन कम्पनीको स्वामित्वमा रहेको पानीजहाजलाई हटाएर जलमार्ग खुलाउन १४ वटा ठूला डुंगाहरू प्रयोग गरिएको थियो । ६ दिनको प्रयासपछि जहाजलाई सुरक्षित रूपमा निकालिएको हो । नहरलाई पुन: खोल्नु अघि क्षतिको जाँच गरियो।  स्वेज नहर प्राधिकरणले शिपिङ (ढुवानी) एजेन्सीहरूलाई शिपिङ १९:०० स्थानीय समयबाट पुनः सुचारु हुने जानकारी दियो ।

पृष्ठभूमी 

स्वेज नहर १८६९ देखि संचालनमा आएको थियो र यो विश्वको सब भन्दा महत्त्वपूर्ण व्यापारिक मार्गहरू मध्ये एक हो। २०२१ सम्ममा प्रति दिन लगभग पचास जहाजहरू नहरको माध्यमबाट यात्रा गर्थे, यो  त्यस समयमा कुल विश्वव्यापी व्यापारको १२% हिस्सा हो । यसको धेरै जसो लम्बाईमा, तथापि, ट्राफिकलाई एकै पटकमा दुबै दिशामा यात्रा गर्नको लागि नहर पर्याप्त चौडा छैन; जलमार्गका यी खण्डहरूमा जहाजहरूले ट्रान्जिट गर्दै आफ्नो पालो कुर्नु पर्छ।  स्वेज नहरलाई फराकिलो बनाउन विस्तार परियोजना चलिरहेको छ, तर नहरको महत्वपूर्ण खण्डहरू  एकल-लेनका नै रहेका छन्।

यो पनि हेर्नुहोस्
 स्वेज नहर
 स्वेज संकट

सन्दर्भ सामग्रीहरू

स्वेज नहर